CELEX: 32011D0388
Language: mt
Date: 2011-06-29 00:00:00
Title: 2011/388/UE: Deċiżjoni ta’ Implimentazzjoni tal-Kummissjoni tad- 29 ta’ Ġunju 2011 li temenda d-Deċiżjoni 2011/44/UE dwar ċerti miżuri ta’ protezzjoni kontra l-marda tal-ilsien u d-dwiefer fil-Bulgarija (notifikata bid-dokument numru C(2011) 4573)  Test b’relevanza għaż-ŻEE

1.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 173/10
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-29 ta’ Ġunju 2011
   li temenda d-Deċiżjoni 2011/44/UE dwar ċerti miżuri ta’ protezzjoni kontra l-marda tal-ilsien u d-dwiefer fil-Bulgarija
   (notifikata bid-dokument numru C(2011) 4573)
   (Test b’relevanza għaż-ŻEE)
   (2011/388/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikulari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u żootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
   Billi:
   
               (1)
            
            
               F’Jannar 2011, fil-Bulgarija, ġie kkonfermat każ tal-marda tal-ilsien u d-dwiefer fil-ħnieżer selvaġġi u numru ta’ tifqigħat tal-istess marda fil-bhejjem. Għaldaqstant, il-Bulgarija ħadet miżuri fil-qafas tad-Direttiva tal-Kunsill 2003/85/KE tad-29 ta' Settembru 2003 dwar miżuri tal-Komunità fuq il-kontroll tal-marda tal-ilsien u d-dwiefer (3).
            
         
               (2)
            
            
               Barra minn hekk, ġiet adottata d-Deċiżjoni tal-Kummissjoni 2011/44/UE tad-19 ta’ Jannar 2011 dwar ċerti miżuri ta’ protezzjoni kontra l-marda tal-ilsien u d-dwiefer fil-Bulgarija (4), billi kien meħtieġ li l-miżuri ta’ kontroll meħuda mill-Bulgarija jissaħħu. Dik id-Deċiżjoni għandha tapplika sat-30 ta’ Ġunju 2011.
            
         
               (3)
            
            
               L-Anness I mad-Deċiżjoni 2011/44/UE jelenka ż-żoni fil-Bulgarija fejn ġew ikkonfermati każijiet tal-marda tal-ilsien u d-dwiefer. Iż-żoni madwar dawk iż-żoni huma elenkati fl-Anness II ma’ dik id-Deċiżjoni. Il-miżuri ta’ protezzjoni stipulati fid-Deċiżjoni 2011/44/UE jvarjaw skont jekk iż-żona hijiex elenkata fl-Anness I jew fl-Anness II ma’ dik id-Deċiżjoni.
            
         
               (4)
            
            
               L-Anness I mad-Deċiżjoni 2011/44/UE bħalissa jinkludi r-reġjun ta’ Burgas u l-Anness II ma’ dik id-Deċiżjoni jinkludi r-reġjuni ta’ Kardjali, Haskovo, Yambol, Sliven, Shumen u Varna.
            
         
               (5)
            
            
               Peress li mis-7 ta' April 2011 ma ġew irrappurtati l-ebda tifqigħat ġodda tal-marda tal-ilsien u d-dwiefer fil-Bulgarija, u peress li s-sorveljanza li twettqet fiż-żoni elenkati fl-Anness I u fl-Anness II ma rrivelat l-ebda infezzjoni tal-marda tal-ilsien u d-dwiefer fl-annimali domestiċi ta' speċi suxxettibbli li tiġi infettata bil-marda tal-ilsien u d-dwiefer, huwa xieraq li jitnaqqsu ż-żoni taħt restrizzjoni elenkati fl-Annessi I u II mad-Deċiżjoni 2011/44/UE, rispettivament.
            
         
               (6)
            
            
               Madankollu, is-sorveljanza b'konformità mal-punt 4(g) tal-Parti B tal-Anness XVIII mad-Direttiva 2003/85/KE biex teskludi l-infezzjoni tal-organiżmi slavaġ bil-vajrus tal-marda tal-ilsien u d-dwiefer ma tistax tkun kompluta sakemm għall-inqas l-antikorpi materni f'annimali slavaġ, suxxettibbli għall-marda tal-ilsien u d-dwiefer, li jgħixu f'dik iż-żona jkunu għebu wara li l-ewwel każ ta' dik il-marda ġie rrappurtat f'Jannar 2011.
            
         
               (7)
            
            
               Huwa għalhekk neċessarju li jiġu estiżi l-miżuri stipulati fid-Deċiżjoni 2011/44/UE, sat-30 ta' Settembru 2011.
            
         
               (8)
            
            
               Id-Deċiżjoni 2011/44/UE għandha għaldaqstant tiġi emendata skont dan.
            
         
               (9)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2011/44/UE hija emendata kif ġej:
   
               (1)
            
            
               fl-Artikolu 16, id-data “30 ta' Ġunju 2011” tinbidel bi “30 ta' Settembru 2011”;
            
         
               (2)
            
            
               l-Annessi I u II jinbidlu bit-test fl-Anness ma’ din id-Deċiżjoni.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, id-29 ta’ Ġunju 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  ĠU L 306, 22.11.2003, p. 1.
   
      (4)  ĠU L 19, 22.1.2011, p. 20.
   
      ANNESS
      “
            ANNESS I
            Iż-żoni li ġejjin fir-reġjun ta' Burgas fil-Bulgarija:
            
                        (a)
                     
                     
                        il-muniċipalitajiet ta' Malko Tarnovo u Tsarevo;
                     
                  
                        (b)
                     
                     
                        il-parti tal-muniċipalità ta' Sredets fin-Nofsinhar ta'
                        
                                    (i)
                                 
                                 
                                    fejn it-triq lokali li ġejja minn Gabar (muniċipalità ta' Sozopol) u li twassal għal Drachevo (muniċipalità ta' Sredets) tmiss mal-fruntiera amministrattiva tal-muniċipalità ta' Sredets fuq 42°18′19.82″N / 27°17′12.11″E;
                                 
                              
                                    (ii)
                                 
                                 
                                    it-triq lokali mill-post deskritt fil-punt (i) li twassal għal Drachevo, il-villaġġ ta' Drachevo u mbagħad aktar ’l isfel tat-triq li twassal mit-tramuntana ta' Drachevo għal fejn it-triq nazzjonali Nru 79 tingħaqad mat-triq nazzjonali Nru 53 fil-Lvant tal-villaġġ Sredets;
                                 
                              
                                    (iii)
                                 
                                 
                                    it-triq nazzjonali Nru 53 mill-konnessjoni deskritta fil-punt (ii) għall-post fejn tingħaqad mat-triq lokali li twassal għal Belila, li jiffurmaw il-fruntieri tat-Tramuntana ta' Sredets;
                                 
                              
                                    (iv)
                                 
                                 
                                    it-triq lokali minn fejn tingħaqad mat-triq nazzjonali Nru 53 fi Stredets kif deskritt fil-punt (iii), li tmur lejn il-Punent għall-villaġġ ta' Belila u li twassal għall-pont ta' dik it-triq fuq ix-xmara Sredetska fil-Punent tal-villaġġ ta' Prohod, u inkluż il-villaġġ ta' Prohod;
                                 
                              
                                    (v)
                                 
                                 
                                    ix-xmara Sredetska mill-post fejn tiltaqa' mat-triq lokali li twassal minn Prohod għal Bistrets sal-post fejn dik il-fergħa tax-xmara li twassal għall-villaġġ ta' Oman (muniċipalità ta' Bolyarovo) tmiss mal-fruntiera tal-muniċipalità ta' Boyarovo fuq 42°16′57.78″N / 26°57′33.54″E.
                                 
                              
                  
         
            ANNESS II
            Iż-żoni li ġejjin fil-Bulgarija:
            
                        1.
                     
                     
                        fir-reġjun ta' Burgas:
                        
                                    (a)
                                 
                                 
                                    il-muniċipalitajiet ta' Sozopol u Primorsko;
                                 
                              
                                    (b)
                                 
                                 
                                    il-parti tal-muniċipalità ta' Sredets fit-Tramuntana ta',
                                    
                                                (i)
                                             
                                             
                                                fejn it-triq lokali li ġejja minn Gabar (muniċipalità ta' Sozopol) u li twassal għal Drachevo (muniċipalità ta' Sredets) tmiss mal-fruntiera amministrattiva tal-muniċipalità ta' Sredets fuq 42°18′19.82″N / 27°17′12.11″E;
                                             
                                          
                                                (ii)
                                             
                                             
                                                it-triq lokali mill-post deskritt fil-punt (i) li twassal għal Drachevo, il-villaġġ ta' Drachevo u mbagħad aktar ’l isfel tat-triq li twassal mit-Tramuntana ta' Drachevo għall-konnessjoni tat-triq nazzjonali Nru 79 mat-triq nazzjonali Nru 53 fil-Lvant tal-villaġġ Sredets;
                                             
                                          
                                                (iii)
                                             
                                             
                                                it-triq nazzjonali Nru 53 mill-konnessjoni deskritta fil-punt (ii) għall-post fejn tingħaqad mat-triq lokali li twassal għal Belila, li jiffurmaw il-fruntieri tat-Tramuntana ta' Sredets;
                                             
                                          
                                                (iv)
                                             
                                             
                                                it-triq lokali mill-post fejn tingħaqad mat-triq nazzjonali Nru 53 fi Stredets kif deskritt fil-punt (iii), li tmur lejn il-Punent tal-villaġġ ta' Belila u li twassal għall-pont ta' dik it-triq fuq ix-xmara Sredetska fil-Punent tal-villaġġ ta' Prohod, u inkluż il-villaġġ ta' Prohod;
                                             
                                          
                                                (v)
                                             
                                             
                                                ix-xmara Sredetska mill-post fejn tiltaqa' mat-triq lokali li twassal minn Prohod għal Bistrets sal-post fejn dik il-fergħa tax-xmara li twassal għall-villaġġ ta' Oman (muniċipalità ta' Bolyarovo) tmiss mal-fruntiera tal-muniċipalità ta' Boyarovo fuq 42°16′57.78″N / 26°57′33.54″E.
                                             
                                          
                              
                  
                        2.
                     
                     
                        fir-reġjun ta' Yambol:
                        
                                    (a)
                                 
                                 
                                    il-parti tal-muniċipalità ta' Sredets fin-Nofsinhar tat-triq nazzjonali Nru 53;
                                 
                              
                                    (b)
                                 
                                 
                                    il-muniċipalità ta’ Bolyarovo.
                                 
                              
                  ”